Ho Bugt

Ho Bugt er ei bukt på vestkysten av Jylland. Den er cirka 50 km² og utgjør den nordlige enden av Vadehavet. Den ligger mellom Skallingen i sørvest, Ho i vest, Oksbøl i nord og Hjerting i øst. Lengst nordøst i bukta ligger munningen til Varde Å. 

Sør i bukta ligger øya Langli omgitt av store sandflater. Ved fjære sjø går en såkalt ebbevei mot nord til halvøya Nyeng, sør for Ho.

Som en del av Vadehavet er Ho bugt et internasjonalt naturbeskyttelsesområde under Natura 2000-nettverket, og også Ramsarområde og EU-habitatområde.89 Vadehavet , Naturstyrelsen, Miljøministeriet

Navnet går tilbake til cirka 1325 da det var Hoo, som kommer av et gammelt dansk ord for «trau». Området var tidlig blant de tettest befolkede områdene i Vestjylland, ettersom bukta ga ly for både frakt- og fiskebåter.  

Det var i 1941 store planer om gjenvinning av land i Ho Bugt, hvor man skulle gjøre Langli landfast og gjenvinne et areal på 1550 hektar. Prosjektet ble imidlertid skrinlagt da man fryktet en tilsanding av skipsleden inn til Esbjerg.Keld Hansen: Det tabte Land p.238 (Gads Forlag 2008), ISBN 978-87-12-04373-7

 Referanser 

Kategori:Vadehavet
Kategori:Ramsarområder i Danmark
Kategori:Esbjergs geografi
Kategori:Vardes geografi